**EELNÕU 2024/246**

**VILJANDI LINNAVOLIKOGU**

OTSUS

### 29. veebruar 2024 nr

Viljandi Linnavolikogu sotsiaalkomisjoni

esimehe ja aseesimehe valimine

Kohaliku omavalitsuse korralduse seaduse § 22 lõike 1 punkti 20, § 45 lõike 3, § 47 lõigete 11,12,14-16, Viljandi linna põhimääruse § 9 ning Viljandi Linnavolikogu töökorra § 67 alusel Viljandi Linnavolikogu

**o t s u s t a b:**

1. Kinnitada Viljandi Linnavolikogu sotsiaalkomisjoni esimehe ja aseesimehe valimise salajase hääletamise tulemused.

2. Lugeda valituks Viljandi Linnavolikogu sotsiaalkomisjoni esimeheks\_\_\_\_\_\_\_\_\_\_\_\_\_\_\_\_.

3. Lugeda valituks Viljandi Linnavolikogu sotsiaalkomisjoni aseesimeheks\_\_\_\_\_\_\_\_\_\_\_\_\_.

4. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

5. Otsus jõustub teatavakstegemisest.

(allkirjastatud digitaalselt)

## Helmen Kütt

linnavolikogu esimees

# Koostaja(d): Ene Rink

**Esitatud:** 19.02.2023

**Esitaja:** linnavolikogu esimees **Ettekandja:** Helmen Kütt

**Lk arv:** 2

**Hääletamine:** poolthäälteenamus

Seletuskiri

**Viljandi Linnavolikogu sotsiaalkomisjoni**

**esimehe ja aseesimehe valimine**

Eelnõu eesmärk on valida uus sotsiaalkomisjoni esimees ning uus aseesimees. Senine komisjoni esimees Tiit Jürmann on teinud avalduse, milles annab teada, et seoses töökohustuste muutumisega volikogus soovib ta loobuda komisjoni esimehe kohast. Teatavasti valiti Tiit Jürmann jaanuarikuu volikogus uueks volikogu aseesimeheks.

Kohaliku omavalitsuse korralduse seaduse (edaspidi KOKS) § 22 lõike 1 punkti 20 kohaselt kuulub volikogu ainupädevusse volikogu poolt moodustatud alatiste komisjonide esimeeste ja

aseesimeeste valimine volikogu liikmete hulgast.

Sama seaduse § 45 lõike 3 kohaselt toimuvad isikuvalimised salajase hääletamise teel. Viljandi

linna põhimääruse § 9 näeb ette, et volikogu komisjoni esimees ja aseesimees valitakse volikogu liikmete hulgast salajase hääletamise teel.

KOKSi § 47 kohaselt võib volikogu moodustada nii alatisi kui ka ajutisi komisjone. Komisjonide

esimehed ja aseesimehed tuleb valida volikogu liikmete hulgast. Igal volikogu liikmel on õigus kuuluda vähemalt ühte komisjoni. Teised komisjoni liikmed kinnitatakse komisjoni esimehe ettepanekul. Komisjoni esimees ja aseesimees või aseesimehed valitakse üheaegselt salajasel hääletusel. Volikogu liikmel on üks hääl. Komisjoni esimeheks saab kõige rohkem hääli kogunud kandidaat. Komisjoni aseesimeheks saab häältearvult teiseks jäänud kandidaat.

Viljandi Linnavolikogu töökorra § 67 kohaselt otsustatakse isikuvalimised salajasel hääletamisel elektroonilises keskkonnas, mis on registreeritud Riigi infosüsteemi haldussüsteemis (RIHA). Linnavolikogus on selleks keskkonnaks VOLIS.

(allkirjastatud digitaalselt)

Ene Rink

linnasekretär